Á virkum dögum er fyrirspurnum að jafnaði svarað innan 48 tíma eftir að þær berast . select input for Vinsamlega velja hvers eðlis fyrirspurnin er Í draumastarfinu sem vefstjóri Heilsuveru Vinnan hefur alltaf verið eitt af áhugamálum Margrétar Héðinsdóttur hjúkrunarfræðings . Hún hefur komið víða við á starfsferli sínum sem hjúkrunarfræðingur , en hún gegnir nú stöðu vefstjóra Heilsuveru sem er vefur fyrir almenning um heilsu og áhrifaþætti hennar . Vefurinn er samstarfsverkefni Heilsugæslu höfuðborgarsvæðisins og Embættis landlæknis . Frá því að Margrét útskrifaðist úr Nýja hjúkrunarskólanum 1978 hefur hún unnið á geð - og þvagfæraskurðdeild en frá 1985 hefur hún starfað hjá Heilsugæslunni . Á ellefu ára tímabili kenndi hún í grunnskóla samhliða Heilsugæslunni en frá 1997 hefur hún eingöngu verið þar og sinnt ýmsum störfum . Nærist á því að byggja upp eitthvað nýtt Margrét hefur í gegnum árin bætt við sig menntun á ýmsum sviðum eftir vinnu og áhuga . Þar má nefna kennslufræði , endurhæfingu geðsjúkra - eins og það var kallað hér á landi þá segir hún - , vefsíðugerð , kerfisumsjón og fleira . „ Ég nærist á því að byggja upp eitthvað nýtt og þróa málin áfram , “ segir hún . Á kennaraárunum tók hún þátt í námsefnisgerð í líffræði og stærðfræði og skrifaði þemaheftið um heilbrigði og menntun - grunnþættir menntunar þegar ný námskrá var gefin út árið 2013 . „ Ég vann lengi í heilsuvernd skólabarna enda fjölbreytt og krefjandi að vinna í skóla þar sem enginn dagur er eins . “ Á árunum 2000 til 2002 skrifaði hún í samvinnu við Guðrúnu Ólafsdóttur og forrita Ískrá , sjúkraskráðkerfið sem notað er í heilsuvernd skólabarna og var hún kerfisstjóri Ískrár til 2012 . „ Mér finnst líka gaman að sökkva mér ofan í viðfangsefni barnanna og taka virkan þátt í því , “ segir Margrét . Þrátt fyrir að hún hafi aldrei stundað frjálsar íþróttir var hún formaður frjálsíþróttadeildar ÍR í 13 ár en eitt barna hennar æfir frjálsar . „ Það var ótrúlega skemmtilegt og gefandi að taka þátt í því . “ Aðspurð af hverju hjúkrun hafi orðið fyrir valinu segir hún einkum tvær ástæður liggja þar að baki . Annars vegar var það atvinnuöryggið , og hins vegar hve gaman henni þykir að vinna með fólki . „ Ég hafði aldrei unnið á spítala og viss ekkert hvað ég var að fara út í . Vinnan mín hefur alltaf verið eitt af mínum áhugamálum og það að taka þátt í að þróa fagið áfram - sama hvort ég hef verið að kenna eða vinna við hjúkrun . Það er oft erfitt að draga línu þarna á milli . “ „ Starfið mitt í dag er í raun algert draumastarf . Það er ótrúlega skemmtilegt að taka þátt í að byggja upp Heilsuveru . Vinna efni á vefinn með fjölda fólks hér og þar í kerfinu , háskólunum og notendum síðunnar . “ „ Starfið mitt í dag er í raun algert draumastarf . Það er ótrúlega skemmtilegt að taka þátt í að byggja upp Heilsuveru . Vinna efni á vefinn með fjölda fólks hér og þar í kerfinu , háskólunum og notendum síðunnar , “ segir Margrét . Hún segir það hafa verið ánægjulegt að geta opnað netspjall fyrir fólkið í landinu og aðstoðað fólk innan kerfis sem er flókið fyrir þá sem ekki þekkja það . „ Það skemmtilegasta er að vera í svona miklum tengslum við fólk hér og þar á landinu og taka þátt í að bæta kerfið með því að hlusta á raddir notenda . “ Hleður batteríin í náttúrunni Útivist og ferðalög eru rauður þráður í lífi Margrétar og nýtur hún þess að ganga úti í náttúrunni , hvort sem það er hér á landi eða erlendis , til þess að hlaða batteríið . Þá hefur hún gaman að hvers kyns handavinnu , svo sem að hekla , prjóna og sauma . „ Þá er kollurinn kannski bara á fullu að leysa einhver vinnutengd mál en hendurnar skapa sitt á meðan , “ segir hún . Margrét er gift og á þrjú uppkomin börn og sex barnabörn .